— 527 - 



au moyen de quoy, nous a ledict suppliant sur ce requis 

 nostre provision. Pour ce est-il que nous te mandons et com- 

 mectons, par ces présentes, que tu faces exprès commende- 

 ment de par nous, sur certaines et grandes peynes à nous 

 applicquer, au greffier de ladicte ehastellenye de Fresnes, 

 ses commis et aultres qu'il appartiendra, qu'ilz apportent ou 

 envoyent incontinent et sans délay, moyennant sallaire com- 

 pétant, toutes les informations, procès et procédures, closes 

 et sellées, faictes allencontre dudict Boni, par devant les 

 juges où il appartiendra. Et en cas d'opposition, refuz ou 

 délay, adjourne les opposans, refuzans ou délayans par de- 

 vant les juges ausquelz la cognoissance en apartiendra, pour 

 dire leurs causes d'opposition , refuz ou délay et en oultre 

 procédder comme de raison, en certiffiant suffisamment les- 

 dictz juges ou leurs lieutenans de tout ce que faict auras sur 

 ce, ausquelz nous mandons faire aux parties oyes bon et Lrief 

 droict. Car ainsi nous plaict-il estre faict, nonobstant quel- 

 conques lettres à ce contraires. Donné à Paris, le deuxiesme 

 jour d'avril l'an de grâce mil cinq cens cinquante et quatre, 

 et de nostre règne le neufviesme. 



Par le Conseil : (Signé) F. de Savenses. 



2° Procès-verbal de l'huissier exécuteur des lettres précédentes. 



(4i avril 1554.) 



* 



Rapporté par moy André Roger, huissier sergent à cheval 

 du roy nostre sire ou chastellet de Paris, que, par vertu de 

 certaines lectres royaulx en dacte du deuxiesme jour d'avril 

 l'an mil cinq cens cinquante quatre, signées : Par le Conseil 

 de Saves, cy attachées, et à la requeste de Claude Coudimel, 

 le unziesme jour desdictz mois et an, je me suis transporté 

 par devers la personne et au domicilie de Rollet Prailly , 

 greffier de la terre et ehastellenye de Fresnes, auquel je faict 

 commandement, de par le roy nostredict seigneur, sur paine 



